Զենիթ- Փորթօ հանդիպումը վերջ գտաւ 1-1 հաւասարութեամբ: Զենիթի կոլը նշանակեց Փորթոյի նախկին յարձակող Հալքը: Ան նաեւ կորսնցուց փենալթի մը: Մրցաշարքի անցեալ տրուան ֆինալիստ՝ Պորուսիա Տորթմունտը, սեփական դաշտին մէջ 1-0 արդիւնքով պարտութիւն մը կրեց Արսենալէն: Աարոն Ռամզի նշանակեց հանդիպումին միակ եւ ամենակարեւոր կոլը: Միեւնոյն խմբակին մէջ, Նափոլի 3-2 արդիւնքով պարտութեան մատնեց Մարսէյը: Կոնզալօ Հիկուային (2) եւ Կոքհան նշանակեցին իտալական խումբին կոլերը: Չելսի, Լոնտոնի մէջ 3-0 արդիւնքով հանգիստ յաղթանակ մը տարաւ Շալքէ 04-ի դէմ: Սամուէլ Էթօ (2) եւ Տեմպա Պա նշանակեցին «Կապոյտներ»ուն կոլերը: